Liefde vir diere, die bewaring van die natuur, avontuur en die pret van reis bly sentrale temas in al my werk. Ek doen baie navorsing oor alles waaroor ek skryf en meng my stories met ware feite. Die seerower stories, byvoorbeeld, is al twee gebaseer op regte karakters en die ware geskiedenis van seerowery in die Indiese Oseaan.
Ek glo dat die wetenskap net so wonderlik is as enige fantasie en dat die wêreld n baie opwindende plek kan wees, as jy net jou oë oophou.